Varhaiskasvatuksen neuvottelukunnan henkilöstön koulutuksen ja osaamisen kehittämisjaosto 

Asettaminen	
	Sosiaali- ja terveysministeriö on tänään asettanut varhaiskasvatuksen neuvottelukunnan yhteyteen Henkilöstön koulutuksen ja osaamisen kehittämisjaoston. Varhaiskasvatuksen neuvottelukunnan toiminnan järjestämisestä säädetään valtioneuvoston asetuksella 524/2004 varhaiskasvatuksen neuvottelukunnasta. 	

Toimikausi	
	 24.11.2005 – 31.12.2006	

Tausta	
	Valtioneuvosto on 17.2.2005 asettanut varhaiskasvatuksen neuvottelukunnan, jonka tavoitteena on tukea varhaiskasvatuksen laaja-alaista kehittämistä. Neuvottelukunnan tehtävänä on edistää ja yhteen sovittaa yhteistyötä eri hallinnonalojen, järjestöjen, tutkimus- ja koulutuslaitosten, kuntien ja muiden tahojen kesken. 

Varhaiskasvatuksen neuvottelukunnasta annetun valtioneuvoston asetuksen mukaan neuvottelukunta voi kutsua tilapäisiä tai pysyviä asiantuntijoita sekä asettaa keskuudestaan jaostoja. Henkilöstön koulutuksen ja osaamisen kehittämisjaosto hyödyntää työskentelyssään varhaiskasvatuksen neuvottelukunnan sekä taustaorganisaatioidensa asiantuntemusta ja se voi myös kutsua asiantuntijoita kuultavaksi. Jaosto raportoi työskentelystään varhaiskasvatuksen neuvottelukunnalle. Jaosto tuottaa materiaalia neuvottelukunnan väliraporttiin ja Varhaiskasvatuksen visioon 2015 (loppuraportti).	

Tavoitteet	
	
Varhaiskasvatuksen neuvottelukunnan yhteydessä toimivan Henkilöstön koulutuksen ja osaamisen kehittämisjaoston tavoitteena on tunnistaa tulevaisuudessa tarvittava varhaiskasvatusosaaminen ja varmistaa, että eri koulutustahot ottavat huomioon koulutusohjelmiensa  sisällöissä nämä muuttuvan varhaiskasvatusympäristön edellyttämät kehittämistarpeet.

Tehtävä	
	Henkilöstön koulutuksen ja osaamisen kehittämisjaoston tehtävänä on:
 
•	koota tietoa henkilöstön koulutukseen ja osaamiseen liittyvistä valtakunnallisesti merkittävistä eri toimijatahojen tutkimus- ja kehittämishankkeista, selvityksistä, arvioinneista ja muista toimenpiteistä
•	jaoston ja varhaiskasvatuksen neuvottelukunnan jäsenten asiantuntemuksen ja tietämyksen pohjalta kartoittaa ja arvioida varhaiskasvatusammattien koulutusohjelmien nykytila sekä luoda visio tulevaisuudessa tarvittavasta varhaiskasvatusosaamisesta. 
•	arvioida yliopistojen tutkintorakenneuudistuksen vaikutuksia varhaiskasvatuskoulutukseen. 
•	tarkastella varhaiskasvatussuunnitelman perusteiden yhteyttä ja vaikutuksia varhaiskasvatuskoulutukseen. 
•	viestittää neuvottelukunnalle mahdollisesta tarpeesta tehdä ehdotuksia koulutuksen arvioinnista (esim. korkeakoulujen arviointineuvostolle) tai  koulutuspoliittisten kannanottojen laatimisesta.
•	edistää varhaiskasvatuskoulutuksen yhteistyötä ja vahvistaa varhaiskasvatuksen asemaa eri koulutustahoilla. 
•	seurata varhaiskasvatushenkilöstön täydennyskoulutuksen kehittymistä ja tehdä esityksiä 
•	tarvittavasta täydennyskoulutuksesta 
•	luoda suuntaviivat tuleville kehittämistoimille Varhaiskasvatuksen visioon 2015.	

Organisointi	
	Puheenjohtaja:
Anna-Leena Välimäki, kehittämispäällikkö,  Stakes

Jäsenet:
Nina Fabricius, dagvårdschef, svensk socialservice, Helsingfors
Tarja Kahiluoto, ylitarkastaja,  Sosiaali- ja terveysministeriö 
Kirsti Karila, lehtori, Tampereen yliopisto 
Marja-Kaarina Koskinen, koulutus- ja tiedepoliittinen asiamies, STTK ry
Anne Laine, Karkun, apulaislehtori, Karkun kotitalous- ja sosiaalialan oppilaitos
Armi Mikkola, opetusneuvos, Opetusministeriö
Seija Mutikainen, erityisasiantuntija, Opetusalan Ammattijärjestö OAJ
Hannu Paavola, lastentarhanopettaja, Jyväskylän kaupunki
Juha Säkkinen, lehtori, Diakonia-ammattikorkeakoulu, Järvenpää
Riitta Vehovaara, koulutustoimitsija, SAK ry

Sihteerit:
Kirsi Alila, erityissuunnittelija, Pääkaupunkiseudun sosiaalialan osaamiskeskus, Helsinki
Merja Kivistö,  ylitarkastaja, Sosiaali- ja terveysministeriö 	

Kustannukset ja rahoitus	
	Jaoston kustannukset maksetaan momentilta 33.01.21.

Matkakustannusten korvaamiseen sovelletaan valtion virka- ja työehtosopimusta matkakustannusten korvaamisesta. 

Kokous- ja sihteeripalkkioiden osalta noudatetaan sosiaali- ja terveysministeriön voimassa olevaa päätöstä maksettavista komiteapalkkioista. Erillistä ansionmenetyskorvausta ei makseta.
 	
LIITTEET	
	-	

JAKELU	
	Jaoston jäsenet
Varhaiskasvatuksen  neuvottelukunta	

TIEDOKSI	
	STM/HARE